Martbaan About the Author तहज़ीब के शहर लखनऊ में जन्म और परवरिश। मास कम्युनिकेशन में लखनऊ यूनिवर्सिटी से परास्नातक। कविता जीवन में प्रेम की तरह उपस्थित। हिंदी तथा अँग्रेज़ी दोनों भाषाओं में लेखन। लखनऊ आकाशवाणी और लखनऊ महोत्सव में नियमित रूप से काव्य-पाठ। उत्तर प्रदेश हिंदी संस्थान के 'सर्वश्रेष्ठ कविता पुरस्कार' से सम्मानित। तकरीबन 20 सालों से मुंबई में रहते हुए विज्ञापन, सिनेमा और टेलीविजन के क्षेत्र में लगातार काम। मशहूर फिल्म निर्माता राकेश ओमप्रकाश मेहरा (रंग दे बसंती फेम) के अस्सिटेंट के रूप फिल्म निर्माण का अनुभव। बच्चों के धारावाहिकों के लिए गीत लिखे। जीवन का एक बड़ा और महत्वपूर्ण हिस्सा टेलीविजन इंडस्ट्री की लगभग सभी बड़ी कंपनियों जैसे ज़ी नेटवर्क, सहारा वन, कलर्स, सोनी एंटरटेनमेंट टेलीविजन में काम करते बीता है। हिंदी के अनेक प्रसिद्ध धारावाहिकों के निर्माण का हिस्सा रही जिसमें सर्वाधिक लंबे समय तक चलने वाला धारावाहिक 'बालिका वधु' भी शामिल है। वर्तमान में कई टीवी धारावाहिकों के पटकथा प्रमुख (script head) के रूप में कार्यरत।.